|  |  |  |  |
| --- | --- | --- | --- |
| BOSNA I HERCEGOVINA |  | | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA**  **BRČKO DISTRIKTA BiH** | **СКУПШТИНА**  **БРЧКО ДИСТРИКТА БиХ** |
| *Mladena Maglova 2, 76100 Brčko distrikt BiH, telefon i faks: 049/215-516* | | *Младена Маглова 2, 76100 Брчко дистрикт БиХ, тел. и факс: 049/215-516* | |

**PLAN RADA**

**SKUPŠTINE BRČKO DISTRIKTA BOSNE I HERCEGOVINE**

**ZA 2025. GODINU**

**1) Uvod**

Sukladno odredbama članka 34 Zakona o proračunu Brčko distrikta BiH (Službeni glasnik Brčko distrikta BiH, brojevi: 34/19 i 22/23), (u daljnjem tekstu: Zakon o proračunu) i odredbama članka 13 Pravilnika o sadržaju i metodologiji izrade, sustavu praćenja i nadzora provedbe strateških dokumenata i implementacijskih dokumenata (Službeni glasnik Brčko distrikta BiH, broj 3/24), (u daljnjem tekstu: Pravilnik), proračunski korisnici, izvanproračunski fond i izvanproračunski korisnici koji su obveznici primjene proračunskog računovodstva u procesu implementacije strateških dokumenata i nadležnosti donose / izrađuju trogodišnji plan rada i godišnji plan rada.

Skupština Brčko distrikta BiH (u daljnjem tekstu: Skupština) je zakonodavno tijelo Distrikta i određuje opću politiku Distrikta. Nadležnosti Skupštine propisane su člankom 30 Statuta Brčko distrikta BiH (Službeni glasnik Brčko distrikta BiH, broj 2/10 – pročišćeni tekst). Skupštinu čini 31 zastupnik od kojih su dva zastupnika predstavnici nacionalnih manjina u Distriktu.

Skupština ima službu za stručnu i administrativnu pomoć Skupštini koja nosi naziv Stručna služba. Stručna služba je organizacijski oblik zasnovan na Statutu Brčko distrikta BiH (u daljnjem tekstu: Statut), Zakonu o službenicima i namještenicima u Skupštini Brčko distrikta Bosne i Hercegovine (u daljnjem tekstu: Zakon) i Poslovniku o radu Skupštine Brčko distrikta BiH (u daljnjem tekstu: Poslovnik).

Stručna služba nadležna je za poslove stručne pomoći, administrativne, tehničke i logističke potpore Skupštini, radnim tijelima, zastupnicima i zastupničkim klubovima u njihovom radu, poslove osiguranja zgrade, prostorija i tehničkih kapaciteta Skupštine i obavlja i druge poslove kojima se osigurava funkcioniranje Skupštine, poslove u pripremi i organiziranju sjednica Skupštine, pripreme i objavljivanja zakona i drugih akata Skupštine, pomaganje u radu skupštinskih povjerenstava, obavljanje poslova iz djelokruga radno-pravnih odnosa za zastupnike i zaposlenike, poslove vezane za obavješćivanje javnosti u svezi s radom Skupštine, uređivanje i izdavanje Službenog glasnika Brčko distrikta BiH (u daljnjem tekstu: Službeni glasnik), obavljanje korekture i lekture zakona i drugih akata koje donosi Skupština, obavljanje poslova lekture za druge institucije Distrikta, kada se radi o tekstovima koji se objavljuju u Službenom glasniku, obavljanje i drugih poslova utvrđenih Poslovnikom, zakonima Distrikta ili po nalogu predsjednika odnosno dopredsjednika Skupštine ili ovlaštenog tijela Skupštine.

Za izvršavanje poslova iz nadležnosti Stručne službe utvrđene su sljedeće organizacijske jedinice: Sektor za opće poslove i skupštinska povjerenstva, Sektor za pravne, personalne i zajedničke poslove, Sektor za administrativno-financijske poslove, Sektor za tehničku potporu, a u okviru Sektora za tehničku potporu utvrđena je uža organizacijska jedinica Služba osiguranja.

Na organizacijskom kodu Skupštine Brčko distrikta BiH je i Izborno povjerenstvo Brčko distrikta BiH (u daljnjem tekstu: Izborno povjerenstvo) koje je primjereno Izbornom zakonu BiH i Izbornom zakonu Brčko distrikta BiH, kao tijelo nadležno za provedbu općih izbora u BiH i lokalnih izbora na području Brčko distrikta BiH.

**2) Osvrt na aktivnosti / projekte realizirane planom rada za prethodnu kalendarsku godinu­­**

Sumirano financijski, odobrena sredstva Skupštini u proračunu Brčko distrikta BiH za 2024. godinu iznosila su ukupno 7.141.557,61 KM. Izmjenama i dopunama proračuna za 2024. godinu navedeni iznos operativnog proračuna uvećan je za 3.760.963,24 KM, što znači da su ukupna raspoloživa proračunska sredstva Skupštine u 2024. godini iznosila 10.902.520,85 KM. U izvještajnom razdoblju od 1. 1. do 31. 12. 2024. godine, ukupno je utrošeno 10.115.384,20 KM, uz postotak realizacije od 92,78 %.

Plan rada Skupštine Brčko distrikta BiH za 2024. godinu sadržavao je tri programa:

1. Skupština Brčko distrikta BiH
2. Stručna služba Skupštine
3. Izborno povjerenstvo Brčko distrikta BiH.

Prvi program predviđen Planom rada za 2024. godinu realiziran je kroz tri aktivnosti:

* provedba zakonodavne aktivnosti
* potpora vjerskim zajednicama
* potpora trećem sektoru i fizičkim osobama.

U svrhu realizacije prve aktivnosti Skupština je u 2024. godini održala ukupno 10 sjednica.

Tijekom 2024. godine Skupština je usvojila 25 zakona, 227 odluka i 23 zaključka te razmatrala 64 izvješća i 18 informacija.

Skupštinska povjerenstva su, u okviru ovlasti propisanih Poslovnikom, razmatrajući pitanja svako iz svoje nadležnosti, ukupno održala 145 sjednica.

Kroz provedbu zakonodavne aktivnosti Skupština je usvajanjem novih i izmjenom postojećih propisa nastojala doprinijeti razvitku Brčko distrikta BiH i poboljšanju standarda života građana Distrikta. U 2024. godini Skupština je usvojila izmjene i dopune Kaznenog zakona kojim je propisano novo kazneno djelo podmićivanje na izborima i u službi koja se financira iz javnih sredstava. Ovaj Zakon ima za cilj zaštititi integritet izbornih procesa i javnih institucija, smanjujući korupciju i potičući odgovornost među onima koji obavljaju javne dužnosti, čime se doprinosi jačanju vladavine prava i povjerenja građana u institucije Brčko distrikta. Također, izmjene Kaznenog zakona Brčko distrikta BiH dopunile su propisivanje kaznenih djela koja se odnose na javno izražavanje nesnošljivosti, poticanje nasilja, govora mržnje te nasilja nad ženama i djecom. U 2024. godini Skupština Brčko distrikta usvojila je izmjene i dopune Zakona o plaćama i naknadama zaposlenih u tijelima javne uprave i institucijama Distrikta s ciljem povećanja plaća zbog inflacije te poboljšanja životnog standarda zaposlenih. Kroz ovu zakonsku promjenu Brčko distrikt je nastojao očuvati stabilnost i kvalitetu javnih usluga, istodobno poboljšavajući uvjete rada i motivaciju zaposlenih, što može pozitivno utjecati na ukupnu administrativnu učinkovitost i povjerenje građana u javnu upravu. Na 62. redovitoj sjednici održanoj 17. srpnja 2024. godine Skupština je usvojila Zakon o Uredu za prevenciju korupcije i koordinaciju aktivnosti na suzbijanju korupcije, kojim su propisana antikorupcijska načela Ureda za prevenciju korupcije i koordinaciju aktivnosti na suzbijanju korupcije u Brčko distriktu Bosne i Hercegovine. Usvojenim Zakonom o zaštiti životnog okoliša propisane su obveze zaštite životnog okoliša radi njegovog očuvanja, smanjenja rizika po život i zdravlje ljudi, osiguranja i poboljšanja kvalitete života, zaštite komponenti životnog okoliša, informiranje i pristup informacijama u oblasti zaštite životnog okoliša, planiranje zaštite životnog okoliša, strateška procjena utjecaja, procjena utjecaja na životni okoliš, postupak izdavanja ekološke dozvole, sprječavanje velikih nesreća, sustav eko-označavanja, upravljanje zaštitom životnog okoliša, financiranje aktivnosti u svezi sa životnim okolišem, odgovornost za štetu nanesenu životnom okolišu, kao i prava i obveze pravnih i fizičkih osoba koje obavljaju djelatnosti propisane navedenim Zakonom.

Program potpore vjerskim zajednicama ima značajnu ulogu u očuvanju kulturne baštine i zadovoljenju vjerskih potreba građana. Kroz obnovu, izgradnju i očuvanje vjerskih objekata, groblja i mezarja, program doprinosi očuvanju tradicije vjerskih zajednica. Također, realiziranje aktivnosti koje se odnose na treći sektor i fizičke osobe, omogućuje pomoć najugroženijim građanima i izravno utječe na poboljšanje njihovih životnih uvjeta. Izuzev toga, program doprinosi promociji i razvitku športa, kulture i drugih bitnih društvenih oblasti, što učvršćuje širu društvenu stabilnost i promiče napredak. Ovaj pristup povezuje vjerske, kulturne i društvene potrebe, čineći ga ključnim za održavanje socijalne povezanosti i poboljšanje kvalitete života u zajednici.

Stručna služba Skupštine je u izvještajnom razdoblju pravodobno i učinkovito pripremala, organizirala i osiguravala uvjete za održavanje sjednica Skupštine. Zastupnicima je omogućena stručna, administrativna i tehnička pomoć te kontinuirano pružana potpora u održavanju sjednica skupštinskih povjerenstava.

Pored navedenog, Stručna služba Skupštine ispunjavala je zakonsku obvezu uređivanja i izdavanja Službenog glasnika te osiguravala ravnopravnu uporabu tri jezika i dva pisma poslovima lektoriranja, u svrhu informiranja javnosti.

Izborno povjerenstvo Brčko distrikta BiH u 2024. godini realiziralo je sve predviđene aktivnosti u pružanju potpore parlamentarnim strankama. Tijekom 2024. godine Izborno povjerenstvo održalo je ukupno 25 (dvadeset pet) sjednica, od toga 21 (dvadeset jednu) redovitu sjednicu i četiri korespondentne sjednice, na kojima je razmatralo sva bitna pitanja iz svoje nadležnosti. U okviru redovitih aktivnosti Izborno povjerenstvo je tijekom 2024. godine kompletiralo baze podataka osoba koje su bila angažirane u radu biračkih odbora na prethodnim izborima i dalje ukazujući na važnost i ulogu biračkih odbora u izbornom procesu čiju kvalitetu rada kontinuirano narušavaju problemi vezani za način izbora, edukaciju i sam rad biračkih odbora. Tijekom 2024. godine Izborno povjerenstvo je provelo lokalne izbore na području Brčko distrikta BiH sukladno Uputi Središnjeg izbornog povjerenstva BiH o rokovima i redoslijedu izbornih aktivnosti za lokalne izbore u BiH, koji su se održali 6. 10. 2024. godine, broj: 06-1-07-1-614-1/24 od 8. 5. 2024. godine.

Izborno povjerenstvo je kontinuirano informiralo javnost odnosno građane o odredbama Izbornoga zakona BiH koje se odnose na ostvarivanje biračkog prava. Tijekom provedbe lokalnih izbora 2024. godine Izborno povjerenstvo sudjelovalo je u svim dijelovima provedbe pilot-projekta 3 – Biometrijska identifikacija i autentifikacija birača na lokalnim izborima 2024. godine, sukladno Odluci o djelokrugu primjene Središnjeg izbornog povjerenstva BiH za lokalne izbore 2024. godine i Pravilniku o načinu provedbe pilot-projekta 3 – Biometrijska identifikacija i autentifikacija birača za lokalne izbore 2024. godine na području Brčko distrikta BiH, broj: 06-1-07-1-29/24 od 2. 9. 2024. godine.

**3) Kratak opis ključnih usmjerenja godišnjeg plana rada i provedenog procesa konzultacija**

S obzirom da Skupština nije izravno identificirana u Strategiji razvitka Brčko distrikta BiH (u daljnjem tekstu: Strategija), kroz poduzimanje aktivnosti iz nadležnosti Skupštine kao zakonodavnog tijela i tijela koje je i usvojilo Strategiju, glavni cilj i usmjerenje Plana rada za 2025. godinu jeste potpora u implementaciji i praćenje implementacije programa i mjera iz Strategije.

Sukladno Poslovniku sjednice Skupštine održavaju se najmanje dva puta mjesečno odnosno svake druge i četvrte srijede i četvrtka. Također, na zahtjev gradonačelnika ili skupine zastupnika zakazuju se i izvanredne sjednice Skupštine. Tijekom planskog razdoblja planirano je održavanje dvadeset dvije (22) redovite sjednice Skupštine. Skupština će u planskom razdoblju, sukladno nadležnostima propisanim Statutom i Poslovnikom, nastaviti usvajati zakone, odluke i druge opće akte, vršiti imenovanja, pratiti i podupirati rad Vlade, a u svrhu stvaranja povoljnijeg poslovnog okružja, ambijenta i boljih uvjeta za život ljudi u Brčko distriktu BiH, nastavit će suradnju s drugim parlamentima u Bosni i Hercegovini, kao i s međunarodnim tijelima i organizacijama.

Jedan od strateških ciljeva Skupštine u planskom razdoblju je uspostavljanje konkurentnog gospodarstva i održivog upravljanja životnim okolišem, prirodnim i komunalnim infrastrukturnim resursima usvajanjem novih i usklađivanjem postojećih zakonskih propisa koji reguliraju ovu oblast, kao i promicanje i razvitak obrazovanja, športa, kulture i drugih društvenih oblasti kroz programe potpore neprofitnim organizacijama i pojedincima.

U navedenom razdoblju radna tijela Skupštine – skupštinska povjerenstva će nastaviti obavljati Poslovnikom propisane poslove radi što bolje pripreme sjednica Skupštine i usvajanja što kvalitetnijih propisa.

Pored toga, Skupština će i dalje obavljati redovite poslove i aktivnosti objavljivanja Službenog glasnika Brčko distrikta BiH u svrhu pravodobnog objavljivanja usvojenih akata i upoznavanja građana s usvojenim aktima.

Izvršenje većine planiranih aktivnosti uvjetovano je radom Skupštine i drugih institucija, ponajprije Vlade Brčko distrikta BiH jer su obujam i dinamika planiranih aktivnosti u izravnoj ovisnosti od rada Vlade Brčko distrikta BiH i institucija Brčko distrikta BiH. Tijekom planskog razdoblja potrebno je dovršiti poslove informatizacije i razmjene podataka s ciljem pravodobnog i jeftinijeg obavljanja poslova Stručne službe i Skupštine u cjelini.

Tijekom 2025. godine, u suradnji sa Središnjom harmonizacijskom jedinicom uspostavljenom pri Direkciji za financije Brčko distrikta BiH, Stručna služba će provoditi aktivnosti na uspostavljanju i razvitku djelotvornog i učinkovitog sustava interne kontrole radi izgradnje i primjene sistemskog pristupa u procesu upravljanja rizikom radi poboljšanja procesa financijskog upravljanja i kontrole.

Skupština Brčko distrikta BiH implementira raznovrsne programe usklađene s Okvirom ciljeva održivog razvitka (SDG) u BiH, fokusirajući se na jačanje demokratskih procesa, poboljšanje socijalne skrbi, potporu ranjivim kategorijama te učinkovitost i transparentnost u upravljanju javnim sektorom. Ovi programi odražavaju težnju Skupštine da odgovori na suvremene izazove i potrebe građana, usmjeravajući se prema održivom razvitku i integraciji u šire europske i globalne tijekove. Provedba zakonodavne aktivnosti i potpora vjerskim zajednicama sukladne su prvom razvojnom smjeru, dobra uprava i upravljanje javnim sektorom, naglašavajući učinkovit, otvoren, inkluzivan i odgovoran javni sektor. Potpora trećem sektoru i fizičkim osobama te upravljanje i administracija povezani su s promicanjem politika socijalne skrbi i aktivizma prema ranjivim kategorijama, što se usklađuje s trećim razvojnim smjerom, društvo jednakih mogućnosti. Provedba izbora i financiranje parlamentarnih stranaka usmjereni su na vladavinu prava, sigurnost i osnovna prava. Ove aktivnosti podržavaju i učinkovitu borbu protiv korupcije, odražavajući ključne elemente dobrog upravljanja i transparentnosti.

**4) Opis institucijskih kapaciteta s analitičkim pregledom ključnih nedostataka i potreba nadležnih tijela u odnosu na planirane mjere (programe) za iduće godišnje razdoblje (preuzeto iz trogodišnjeg plana rada)**

Skupština, u pogledu materijalno-tehničke opremljenosti, raspolaže u zadovoljavajućem opsegu potrebnim resursima za izvršenje planiranih programa. Stručna služba ima sistematiziranih četrdeset devet (49) radnih mjesta, od toga šest (6) mandatnih pozicija, dvadeset šest (26) službeničkih i sedamnaest (17) namješteničkih koji su raspoređeni u četiri sektora. Ovakva sistematizacija je dovoljna da se ekonomično i učinkovito obavljaju poslovi iz nadležnosti Stručne službe. Kao jedna od ključnih potreba u idućem razdoblju je osiguranje dodatnog prostora, prije svega za rad zastupnika i zastupničkih klubova. Pored toga, potrebno je osigurati i dodatan prostor za rad skupštinskih povjerenstava, a sve u svrhu kvalitetnije pripreme za sjednice Skupštine.

Izborno povjerenstvo, u pogledu materijalno-tehničke opremljenosti, raspolaže u zadovoljavajućem opsegu potrebnim resursima za izvršenje planiranih programa. U okviru Pravilnika o unutarnjoj organizaciji i sistematizaciji radnih mjesta Stručne službe Skupštine Brčko distrikta BiH, Izborno povjerenstvo ima sistematizirano jedno (1) radno mjesto. Za obavljanje poslova iz nadležnosti Izbornog povjerenstva tijekom provedbe izbornog procesa postoji objektivna potreba za angažiranjem dodatnog tehničkog osoblja kako bi se sve predizborne, izborne i postizborne aktivnosti završile u obujmu i na način propisan Izbornim zakonom BiH, Izbornim zakonom Brčko distrikta BiH te podzakonskim aktima SIP-a BiH.

**5) Mogući problemi i rizici u realizaciji godišnjeg plana rada**

Kao vodeći rizik u realizaciji postavljenih strateških ciljeva javlja se nedovoljno razvijen sustav procjene utjecaja propisa, odnosno nepostojanje procesa mjerenja pozitivnih i negativnih utjecaja predloženih javnih politika. Naime, odsustvo učinkovitog procesa koji bi omogućio precizno mjerenje kako pozitivnih, tako i negativnih utjecaja predloženih propisa, ozbiljno ugrožava temelje donošenja odgovornih i dugoročnih odluka. Nedostatak ove procjene otežava sagledavanje stvarnih učinaka propisa na društvo, ekonomiju i životni okoliš, čime se povećava rizik od neostvarivanja željenih ciljeva. Također, kao rizici za ispunjavanje postavljenih ciljeva javljaju se i nepravodobno usvajanje propisa, nestabilno političko okruženje, izvanredne situacije nastale zbog prirodnih i drugih nesreća, izmjene propisa u svezi s provedbom izbornih aktivnosti i nedostatak novčanih sredstava.

**B. Pregled ukupnog financiranja programa nadležnog tijela**

|  |  |  |  |
| --- | --- | --- | --- |
| **Pregled programa** | **Šifra programa** | **Ukupni izvori i iznosi planiranih financijskih**  **sredstava u KM** | |
| Izvori | Iznos |
| |  | | --- | | 1. Politički sustav i upravljanje | | 1. Stručni i operativni poslovi Skupštine - Stručna služba Skupštine | | 1. Organizacija i provedba izbora - Izborno povjerenstvo | | 001 - SK  002- SK  003- SK | **Proračunska sredstva** | 7.760.949,49 |
|  |  | **Kreditna sredstva** | 0 |
|  |  | **Sredstva EU** | 0 |
|  |  | **Ostale**  **donacije** | 0 |
|  |  | **Ostala sredstva** | 0 |
|  |  | **Ukupno** | **7.760.949,49** |

**Napomena:**

**B1. Programi (mjere)** **nadležnog tijela**

|  |  |  |  |  |
| --- | --- | --- | --- | --- |
| **Naziv programa (mjere)** | **Šifra programa** | **Indikatori** | **Polazna vrijednost** | **Ciljna godišnja vrijednost** |
| 1. Politički sustav i upravljanje | 001-SK | Broj usvojenih propisa | 275 | 290 |
| Postotak podržanih projekata vjerskih zajednica od ukupnog broja zaprimljenih zahtjeva | 96% | 98% |
| Postotak podržanih aktivnosti trećeg sektora i fizičkih osoba od ukupnog broja zaprimljenih zahtjeva | 62% | 65% |
| 1. Stručni i operativni poslovi Skupštine - Stručna služba Skupštine | 002-SK | Postotak uspješno realiziranih sjednica Skupštine od ukupnog broja zakazanih sjednica | 100% | 100% |
| Postotak uspješno realiziranih sjednica skupštinskih povjerenstava od ukupnog broja zakazanih sjednica | 100% | 100% |
| Broj izdanih Službenih glasnika Brčko distrikta BiH | 36 | 45 |
| 3. Organizacija i provedba izbora - Izborno povjerenstvo | 003-SK | Postotak uspješno realiziranih sjednica Izbornog povjerenstva od ukupnog broja zakazanih sjednica | 100% | 100% |
| Analiza birališnih mjesta na području Brčko distrikta BiH u kontekstu moguće primjene novih izbornih tehnologija | 138 | 138 |
|  |  | Postotak podržanih parlamentarnih stranaka od ukupnog broja parlamentarnih stranaka koji ispunjavaju uvjete za financijsku potporu propisanih Izbornim zakonom | 100% | 100% |

**Napomena:**

Programi (mjere) i indikatori nadležnog tijela prenose se iz trogodišnjeg plana rada. U tablicu B1 dodaje se onoliko redaka koliko je programa B, odnosno pojedinačnih indikatora u sklopu svakog programa.

**B2. Aktivnosti / Projekti kojim se realiziraju programi (mjere) iz tablice B1**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Redni broj i naziv programa (mjere)1 (prenosi se iz tablice B1):**  **1. Politički sustav i upravljanje** | | | | | | | | | |
| **Naziv strateškog dokumenta, oznaka strateškog cilja, prioriteta i mjere, čijoj realizaciji doprinosi program:**  **Program iz planskih dokumenata.** | | | | | | | | | |
| **Naziv aktivnosti/projekta** | **Rok izvršenja** | **Očekivani rezultat**  **aktivnosti /projekta** | **Nositelj**  *(najmanji organizacijski dio)* | **PJI2** | **Usvaja se3** | | | **Izvori i iznosi planiranih financijskih**  **sredstava u KM** | |
| (Da/Ne) | | | Izvori | Iznos |
| 1.1. Provedba zakonodavne aktivnosti | Kontinuirano | Jačanje zakonodavne i kontrolne funkcije i potpora parlamentarnoj demokraciji kroz rad zastupnika u interesu građana  Postizanje visokog stupnja učinkovitosti i odgovornosti parlamenta koji se ogleda kroz pravodobno ispunjavanje svih obveza utvrđenih Statutom Brčko distrikta BiH i zakonima Brčko distrikta BiH | Skupština Brčko distrikta BiH |  |  | | | **Pror. sredstva** | 2.959,223,00 |
| **Kreditna sredstva** | 0 |
| **Sredstva EU** | 0 |
| **Ostale**  **donacije** | 0 |
| **Ostala sredstva** | 0 |
| **Ukupno** | **2.959,223,00** |
| * 1. Potpora vjerskim zajednicama | Kontinuirano | Obnova, očuvanje i izgradnja vjerskih objekata | Povjerenstvo za upravu i financije |  |  | | | **Pror. sredstva** | 1.828.500,00 |
| **Kreditna sredstva** | 0 |
| **Sredstva EU** | 0 |
| **Ostale donacije** | 0 |
| **Ostala sredstva** | 0 |
| **Ukupno** | **1.828.500,00** |
| * 1. Potpora trećem sektoru i fizičkim osobama | Kontinuirano | Promicanje rada udruga i fundacija i potpora redovitim aktivnostima fizičkih osoba za poboljšanje kvalitete života | Povjerenstvo za upravu i financije |  |  | | | **Pror. sredstva** | 451.400,00 |
| **Kreditna sredstva** | 0 |
| **Sredstva EU** | 0 |
| **Ostale donacije** | 0 |
| **Ostala sredstva** | 0 |
| **Ukupno** | **451.400,00** |
| **Ukupno za program (mjeru) 1** | | | | | | | | **Pror. sredstva** | 5.239.123,00 |
| **Kreditna sredstva** | 0 |
| **Sredstva EU** | 0 |
| **Ostale donacije** | 0 |
| **Ostala sredstva** | 0 |
| **Ukupno** | **5.239.123,00** |
| **Redni broj i naziv programa (mjere)1 (prenosi se iz tablice A1):**  **2. 2.** **Stručni i operativni poslovi Skupštine - Stručna služba Skupštine** | | | | | | | | | |
| **Naziv strateškog dokumenta, oznaka strateškog cilja, prioriteta i mjere, čijoj realizaciji doprinosi program:**  **Program iz planskih dokumenata.** | | | | | | | | | |
| **Naziv aktivnosti/projekta** | **Rok izvršenja** | **Očekivani rezultat**  **aktivnosti/projekta** | **Nositelj**  *(najmanji organizacijski dio)* | **PJI2** | | **Usvaja se3** | **Izvori i iznosi planiranih financijskih**  **sredstava u KM** | | |
| (Da/Ne) | Izvori | | Iznos |
| 2.1 Upravljanje i administracija | Kontinuirano tijekom godine | Jačanje administrativnih kapaciteta i poboljšanje mehanizama za učinkovitiju realizaciju stručnih i operativnih poslova iz domena Skupštine. Učinkovito obavljanje i poboljšanje rezultata aktivnosti koje se odnose na informiranje javnosti o radu Skupštine. | Stručna služba Skupštine |  | |  | **Pror. sredstva** | | 2.169.857,00 |
| **Kreditna sredstva** | | 0 |
| **Sredstva EU** | | 0 |
| **Ostale**  **donacije** | | 0 |
| **Ostala sredstva** | | 0 |
| **Ukupno** | | **2.169.857,00** |
| **Ukupno za program (mjeru) 2** | | | | | | | **Pror. sredstva** | | 2.169.857,00 |
| **Kreditna sredstva** | | 0 |
| **Sredstva EU** | | 0 |
| **Ostale donacije** | | 0 |
| **Ostala sredstva** | | 0 |
| **Ukupno** | | **2.169.857,00** |
| **Redni broj i naziv programa (mjere)1 (prenosi se iz tablice B1):**  **3. Organizacija i provedba izbora - Izborno povjerenstvo** | | | | | | | | | |
| **Naziv strateškog dokumenta, oznaka strateškog cilja, prioriteta i mjere, čijoj realizaciji doprinosi program:**  **Program iz planskih dokumenata.** | | | | | | | | | |
| **Naziv aktivnosti/projekta** | **Rok izvršenja** | **Očekivani rezultat**  **aktivnosti/projekta** | **Nositelj**  *(najmanji organizacijski dio)* | **PJI2** | **Usvaja se3** | | | **Izvori i iznosi planiranih financijskih**  **sredstava u KM** | |
| (Da/Ne) | | | Izvori | Iznos |
| 3.1. Upravljanje i administracija | Kontinuirano | Jačanje demokracije kroz transparentnu, učinkovitu i zakonitu provedbu izbornog procesa u smislu pripreme izbora, održavanja i kontrole izbornog procesa. Poboljšanje rada biračkih odbora. | Izborno povjerenstvo Brčko distrikta BiH |  |  | | | **Pror. sredstva** | 151.969,40 |
| **Kreditna sredstva** | 0 |
| **Sredstva EU** | 0 |
| **Ostale**  **donacije** | 0 |
| **Ostala sredstva** | 0 |
| **Ukupno** | **151.969,40** |
| 3.2 Sredstva za rad parlamentarnih stranaka | Kontinuirano | Obezbjeđivanje nezavisnosti u radu, jednake uvjete za sve političke subjekte i omogućavanje transparentnosti financiranja političkih partija i njihovog demokratskog funkcioniranja. Redovno financiranje zastupničkih klubova sukladno Zakonom o financiranju političkih stranaka u Brčko distriktu BiH. | Izborno povjerenstvo Brčko distrikta BiH |  |  | | | **Pror. sredstva** | 200.000,00 |
| **Kreditna sredstva** | 0 |
| **Sredstva EU** | 0 |
| **Ostale donacije** | 0 |
| **Ostala sredstva** | 0 |
| **Ukupno** | **200.000,00** |
| **Ukupno za program (mjeru) 3.** | | | | | | | | **Pror. sredstva** | 351.969,40 |
| **Kreditna sredstva** | 0 |
| **Sredstva EU** | 0 |
| **Ostale donacije** | 0 |
| **Ostala sredstva** | 0 |
| **Ukupno** | **351.969,40** |

**Napomena:**

1 Program (mjera), naziv strateškog dokumenta, oznaka strateškog cilja, prioriteta i mjere, prenose se iz trogodišnjeg plana rada.

2 **PJI status** se unosi samo za projekte iz Programa javnih investicija i to za kandidirane projekte se unosi (K); za odobrene projekte se unosi (O); za projekte koji su u implementaciji unosi se

3 Vlada BD BiH **usvaja *(Da / Ne)****.*

U tablicu B2 dodaje se onoliko redaka koliko je programa (mjera), odnosno pojedinačnih aktivnosti / projekata u sklopu svakog programa.

Broj: 01-02-549-1/25

Brčko, 9. 4. 2025. godine

**PREDSJEDNIK SKUPŠTINE BRČKO DISTRIKTA BiH**

**Damir Bulčević, dipl. oec.**